Удзельнікаў вечарыны віталі аўтары выставы, а таксама вядомыя беларускія барды Аляксей Галіч і Зміцер Захарэвіч, якія маюць непасрэднае дачыненне да гісторыі Курапатаў. Так, вядомы краязнаўца, педагог і бард Аляксей Галіч арганізуе экскурсіі ў народны мемарыял для сваіх выхаванцаў, а актывіст дэмакратычнага руху, гісторык і бард Зміцер Захарэвіч прымаў удзел у 250-суткавай абароне Курапатаў беларускай моладдзю пад час пашырэння МКАД у 2001-2002 гадах.